รัฐบาลไทย-ข่าวทำเนียบรัฐบาล-เกษตรฯ จัดใหญ่เปิดบ้านงานวิจัย โชว์ผลงานวิจัยตามนโยบาย นวัตกรรม และผลงานนำไปใช้ประโยชน์
วันศุกร์ที่ 25 พฤษภาคม 2561
เกษตรฯ จัดใหญ่เปิดบ้านงานวิจัย โชว์ผลงานวิจัยตามนโยบาย นวัตกรรม และผลงานนําไปใช้ประโยชน์
เกษตรฯ จัดใหญ่เปิดบ้านงานวิจัย โชว์ผลงานวิจัยตามนโยบาย นวัตกรรม และผลงานนําไปใช้ประโยชน์ จัดเต็มสาธิตหลากหลายสาขานําไปประกอบเป็นอาชีพเสริมได้  พร้อมเสวนา แจกพันธุ์ไม้ และปัจจัยการผลิตตลอดงาน
นายกฤษฎา บุญราช รัฐมนตรีว่าการกระทรวงเกษตรและสหกรณ์ เปิดเผยภายหลังเป็นประธานในพิธีเปิดงาน “เปิดบ้านงานวิจัยกรมวิชาการเกษตร” ว่า กรมวิชาการเกษตร มีภารกิจหลักเกี่ยวกับการวิจัยและพัฒนาพืช เครื่องจักรกลการเกษตร และปัจจัยการผลิตทางการเกษตร ซึ่งในช่วงระยะเวลาที่ผ่านมากรมวิชาการเกษตรมีผลงานวิจัย นวัตกรรมและเทคโนโลยีที่ถ่ายทอดไปสู่ เกษตรกร และผู้ประกอบการที่เกี่ยวข้องนําไปต่อยอดและใช้ประโยชน์ในเชิงพาณิชย์จํานวนมาก ดังนั้น เพื่อสร้างการรับรู้ให้แก่กลุ่มเป้าหมายทั้งเกษตรกร ผู้ประกอบการ เอกชน สมาคม ประชาชน นักเรียน นักศึกษา และผู้สนใจทั่วไป กรมวิชาการเกษตรจึงได้กําหนดการจัดงาน เปิดบ้านงานวิจัยกรมวิชาการเกษตร ประจําปี 2561 ขึ้น ภายใต้แนวคิด “ตลาดนํา วิชาการเกษตรทําได้” คาดว่าจะมีผู้เข้าสนใจเข้าร่วมชมงานจํานวนประมาณ 5,000 คน / วัน รวมทั้งสิ้น 20,000 คน
สําหรับกิจกรรมที่จัดขึ้นภายในงานจะมีหลายหลาย โดยในส่วนของนิทรรศการจะถูกแบ่งออกเป็นโซน 3 โซน ส่วนแรกเป็นโซนผลงานของกรมวิชาการเกษตรที่ดําเนินการภายใต้นโยบายกระทรวงเกษตรและสหกรณ์ เช่น โครงการทับเบิกโมเดล โครงการส่งเสริมการปลูกพืชตระกูลถั่วประชารัฐ เครื่องหยอดปุ๋ยสั่งตัดแบบสมองกล โดรนเพื่อการเกษตรอินทรีย์ ชีวภัณฑ์ควบคุมศัตรูพืช 16 ชนิด และการแก้ปัญหาภูเขาหัวโล้นบ้านอุ้มเปี้ยม ส่วนที่ 2 โซนผลงานด้านนวัตกรรมของกรมวิชาการเกษตร เช่น พืชไร่พันธุ์ใหม่ พืชสวนพันธุ์ดี การผลิตเครื่องสําอางจากสมุนไพร ส้มพันธุ์ไร้เมล็ดแพร่ 1 เครื่องปั่นและกรอฝ้ายแบบติดมอเตอร์ขนาดเล็กระดับชุมชน และเครื่องคว้านเมล็ดเงาะสมองกล และส่วนที่ 3 โซนผลงานวิชาการและผลงานที่มีการนําไปใช้ประโยชน์ เช่น ปุ๋ยชีวภาพเพื่อการผลิตพืช ศัตรูพืชดื้อยาแก้ปัญหาด้วย IPM ทุเรียนลูกผสมของกรมวิชาการเกษตร การผลิตหัวพันธุ์ขมิ้นชันโดยไม่ใช้ดิน ตีนฮุ้งดอยพืชสมุนไพรใกล้สูญพันธุ์ และพันธุ์พืชที่ได้รับการคุ้มครองเป็นพันธุ์ใหม่
นายสุวิทย์ ชัยเกียรติยศ อธิบดีกรมวิชาการเกษตร กล่าวว่า นอกจากในส่วนของนิทรรศการแล้วกรมวิชาการเกษตรยังเปิด พิพิธภัณฑ์พืชกรุงเทพให้ได้ชม นิทรรศการพรรณไม้ในพระนาม และตัวอย่างพันธุ์พืชที่ได้รับการคุ้มครองเป็นพันธุ์พืชใหม่ และพิพิธภัณฑ์แมลง ชมแมลงหายากตัวจริง เช่น กว่างดาวเกสทรอยด์ ด้วงคีมกระทิงดํา ตั๊กแตนใบไม้ ตั๊กแตนกิ่งไม้ยักษ์ออสเตรเลีย และบึ้งน้ําเงิน กิจกรรมการสาธิตหลากหลายสาขาซึ่งสามารถนําไปประกอบกเป็นอาชีพเสริมได้ เช่น การผลิตสบู่และโลชั่นผสมสารสกัดขมิ้นชัน การเพาะถั่วงอกคอนโด การผลิตเห็ดเพาะถุง และการแปรรูปขมิ้นชัน รวมทั้งยังมีการจัดเสวนาภายในงาน เช่น รู้จริงเรื่องพันธุ์ทุเรียน เกษตรอินทรีย์เทคนิคการผสมพันธุ์พืชสวน รู้รอบด้านสมุนไพรบํารุงกําลัง และไขปัญหาน้ํามันมะพร้าวกับสุขภาพ
กรมวิชาการเกษตรได้นําผลผลิตและผลิตภัณฑ์ที่เกิดจากงานวิจัยของหน่วยงานกรมวิชาการเกษตรทั่วประเทศมาให้ได้ชมและชิม รวมทั้งมีการจําหน่ายพันธุ์ไม้ต่างๆ และสินค้าเกษตรจากกลุ่มเกษตรกร สมาคม และผู้ประกอบการจํานวนมาก นอกจากนี้ผู้เข้าร่วมชมงานยังจะได้รับแจกพันธุ์ไม้ เช่น มังคุด มะนาว มะพร้าว ส้มไร้เมล็ด และปัจจัยการผลิต เช่น ปุ๋ย และสารชีวภัณฑ์ รวมทั้งเมล็ดพันธุ์พืช ตลอดระยะเวลาการจัดงานตั้งแต่วันที่ 25 – 28 พฤษภาคม 2561 นี้ ณ บริเวณโดยรอบกรมวิชาการเกษตร
กลุ่มโฆษกและวิเคราะห์ข่าว กองเกษตรสารนิเทศ
สํานักงานปลัดกระทรวงเกษตรและสหกรณ์
โทร 02-2810859 แฟกซ์ 02-2822871
moacnews@gmail.com
www.moac.go.th